Fulltrúar í starfshópum eru að mestu starfsfólk sveitarfélaganna . Verkefnið framundan er að mynda öfluga stjórnsýslu og starfsemi og þar er starfsfólkið í lykilhlutverki . Upphafsfundur starfshópa fer fram 10. janúar næstkomandi . Undirbúningsstjórn er stjórn verkefnisins og ber ábyrgð á framgangi þess . Undirbúningsstjórn hittist mánaðarlega á verkefnistímanum . Í undirbúningsstjórn sitja 15 fulltrúar . Verkefnisstjóri er starfsmaður undirbúningsstjórnar . Hlutverk stjórnar til undirbúnings nýs sveitarfélags er skilgreint í 122. og 125. grein sveitarstjórnarlaga . Þar eru eftirfarandi verkefni tilgreind : Að gera tillögu að því með hvaða hætti sameingin skuli taka gildi . Að gera tillögu að kjördegi . Að semja samþykkt um stjórn og fundarsköp hinnar nýju sveitarstjórnar sem gilda mun fyrir hið nýja sveitarfélag þar til því hefur verið sett sérstök samþykkt . Að taka ákvarðanir um fjárhagsmálefni hins nýja sveitarfélags . Að taka saman yfirlit yfir allar samþykktir og reglugerðir sem gilda í þeim sveitarfélögum sem sameinuð hafa verið . Að hefja vinnu við endurskoðun og samræmingu samþykkta og reglugerða . Sveitarstjórnir hafa jafnframt falið undirbúningsstjórn að gera tillögu að verklagi við val á nafni fyrir nýtt sveitarfélag og vinna að mannauðsmálum . Framkvæmdahópur er undirbúningsstjórn til stuðnings , en í þeim hópi sitja bæjar - og sveitarstjórnar ásamt verkefnisstjóra . Framkvæmdahópurinn ber ábyrgð á að framkvæma ákvarðanir Undirbúningsstjórnar og undirbúa mál . Framkvæmdahópurinn hittist 1 - 2 í mánuði á verkefnistímanum . Hlutverk starfshópa er að kortleggja þær samþykktir , reglur og gjaldskrár sem gilda á málasviði þeirra og gera tillögu að samræmingu þeirra eða endurskoðun . Starfshópar hafa samráð við aðila á viðkomandi málasviði , bæði til að afla nauðsynlegra upplýsinga og miðla upplýsingum um verkefnið . Mikilvægt er að hafa í huga að hlutverk starfshópa afmarkast við að undirbúning og innleiðingu nýs sveitarfélags á verkefnistíma til vors 2020 . Verkefnin eru að mestu leyti af hagnýtum toga við að yfirfara og ræða verklag og ferla . Stefnumótun og ákvarðanir sem geta skuldbundið nýtt sveitarfélag þurfa að bíða þar til sveitarfélagið hefur tekið til starfa .